b"\n_START_ARTICLE_\nIl'ia Vekua\n_START_SECTION_\nBiografie\n_START_PARAGRAPH_\nEste fiul lui Nestor Vekua. A absolvit Universitatea din Tbilisi \xc3\xaen 1930. \xc3\x8en anii 1952-1954 a lucrat la Universitatea din Moscova, iar ulterior, \xc3\xaen anii 1953-1958 la Institutul de matematic\xc4\x83 al Academiei de \xc8\x98tiin\xc8\x9be din URSS \xe2\x80\x9eV. Steklov\xe2\x80\x9d din Moscova. \xc3\x8en anii 1958-1964 a fost rector al Universit\xc4\x83\xc8\x9bii din Novosibirsk, iar \xc3\xaen anii 1965-1972 rector al Universit\xc4\x83\xc8\x9bii din Tbilisi. A fost membru PCUS din 1943, iar din 1976 deputat al Sovietului Suprem din URSS. Este \xc3\xaenmorm\xc3\xa2ntat la Tbilisi, pe muntele Mtatsminda."